section_heading: Vojna karijera
paragraph_text: Godine 1904. imenovan je načelnikom stožera 12. pješačke divizije, a te iste godine, u svibnju, unaprijeđen je u čin potpukovnika. Potom od 1905. služi u 60. pješačkoj pukovniji, nakon čega je, u svibnju 1907., promaknut u čin pukovnika. Te iste godine imenovan je načelnikom stožera II. korpusa koju dužnost obnaša do 1912. kada je imenovan zapovjednikom 61. pješačke brigade. Navedenu dužnost obnaša i na početku Prvog svjetskog rata. U međuvremenu je, u studenom 1912., unaprijeđen u čin general bojnika.